Source: http://publications.europa.eu/resource/cellar/b8be4777-5a63-11e8-ab41-01aa75ed71a1.0019.03/DOC_1
Timestamp: 2020-08-11 11:06:32+00:00

Document:
Jurnalul Oficial L 124/2018
Regulamentul de punere în aplicare (UE) 2018/688 al Comisiei din 23 martie 2018 de modificare a Regulamentului de punere în aplicare (UE) 2016/2070 în ceea ce privește portofoliile de referință, formularele de raportare și instrucțiunile de raportare ( 1 )
REGULAMENTUL DE PUNERE ÎN APLICARE (UE) 2018/688 AL COMISIEI
de modificare a Regulamentului de punere în aplicare (UE) 2016/2070 în ceea ce privește portofoliile de referință, formularele de raportare și instrucțiunile de raportare
Regulamentul de punere în aplicare (UE) 2016/2070 al Comisiei (2) precizează informațiile pe care instituțiile trebuie să le raporteze Autorității Bancare Europene (ABE) și autorităților competente pentru a permite evaluarea abordărilor interne pentru calcularea cerințelor de fonduri proprii („exercițiul de evaluare comparativă”), în conformitate cu articolul 78 din Directiva 2013/36/UE.
Având în vedere că, în conformitate cu articolul 78 alineatul (1) din Directiva 2013/36/UE, exercițiul de evaluare comparativă se desfășoară cel puțin o dată pe an și că obiectul evaluărilor autorităților competente și al rapoartelor ABE se poate schimba în timp, expunerile sau pozițiile incluse în portofoliile de referință și, prin urmare, cerințele de raportare trebuie să fie adaptate în consecință în mod regulat. Prin urmare, este oportună modificarea anexelor I-VI la Regulamentul de punere în aplicare (UE) 2016/2070.
Instituțiilor care nu calculează cerințele de fonduri proprii pentru riscul de credit în conformitate cu abordarea standardizată ar trebui să li se acorde timp suplimentar pentru a-și adapta sistemele astfel încât să fie în măsură să respecte cerința de raportare stabilită în coloana 180 din formularele 102 și 103 din anexa III la Regulamentul de punere în aplicare (UE) 2016/2070.
Instituțiile ar trebui să dispună de suficient timp de la intrarea în vigoare a prezentului regulament pentru a raporta rezultatele exercițiului de evaluare comparativă către autoritățile competente. În consecință, ar trebui ca termenul-limită prevăzut la articolul 4 alineatul (2) din Regulamentul (UE) 2016/2070 să nu se aplice în ceea ce privește raportarea din 2018.
Prezentul regulament are la bază proiectele de standarde tehnice de punere în aplicare transmise Comisiei de către ABE.
Având în vedere că modificările necesare ale Regulamentului de punere în aplicare (UE) 2016/2070 nu presupun schimbări semnificative din punctul de vedere al conținutului, în conformitate cu articolul 15 alineatul (1) al doilea paragraf din Regulamentul (UE) nr. 1093/2010 al Parlamentului European și al Consiliului (3), ABE nu a efectuat nicio consultare publică deschisă, considerând că aceasta ar fi disproporționată în raport cu domeniul de aplicare și cu impactul proiectelor de standarde tehnice de punere în aplicare în cauză.
Prin urmare, Regulamentul de punere în aplicare (UE) 2016/2070 ar trebui modificat în consecință,
Articolul 7 alineatul (3) se înlocuiește cu următorul text:
„(3) Prin derogare de la articolul 2, până la 31 mai 2018, instituțiile nu au obligația de a raporta coloana 180 din formularele 102 și 103 din anexa III în cazul în care nu calculează cerințele de fonduri proprii pentru riscul de credit care rezultă din aplicarea abordării standardizate.”
Prin derogare de la articolul 4 alineatul (2) din Regulamentul (UE) 2016/2070, în 2018 o instituție trebuie să transmită autorităților competente informațiile menționate la articolele 2 și 3 din regulamentul respectiv până la 30 iunie.
Adoptat la Bruxelles, 23 martie 2018.
Definirea contrapărților portofoliului cu frecvență de nerambursare scăzută
Definirea portofoliilor cu frecvență de nerambursare ridicată
C 101.00 - Definirea contrapărților portofoliului cu frecvență de nerambursare scăzută
Tipul de facilitate
Abordarea în materie de reglementare
Abordarea IRB de bază
549300WM0X4AUT710

References: articolul 78
 articolul 78
 articolul 4
 articolul 15

Articolul 7
 articolul 2
 articolul 4